Einkenni eru mjög mismunandi milli einstaklinga , bæði hvaða einkenni koma fram og hversu alvarleg þau eru . Með ómskoðun má svo greina einkennandi útlit eggjastokka , en það er þó ekki til staðar hjá öllum konum með kvillann og getur einnig stafað af öðrum orsökum . Langvarandi bólgusvar hefur einnig verið tengt við PCOS . Rannsóknir á þessum orsakavöldum og fleirum standa nú yfir . Einnig má gera sykurþolspróf til að athuga sykursýki og taka blóðprufur til að mæla til dæmis kólesteról og tríglýseríð í blóði . Konur geta gert ýmislegt sjálfar til að draga úr einkennum og minnka hættu á mögulegum fylgikvillum sjúkdómsins . Dæmi um þetta er að halda sér í kjörþyngd , þar sem offita eykur insúlínþol , auk þess sem þyngdartap getur dregið úr myndun bæði andrógena og insúlíns . Að huga að mataræði er einnig mikilvægt þar sem mikil kolvetnainntaka getur aukið styrk insúlíns í blóði . Ekki er þó ráðlegt að sneiða alveg hjá kolvetnum heldur auka neyslu flókinna kolvetna með háu trefjainnihaldi á kostnað einfaldra kolvetna . Hreyfing stuðlar svo að lækkun blóðsykurs og getur bæði stuðlað að réttri þyngd og minna insúlínviðnámi .